Thomas Hooker

Thomas Hooker (født 5. juli 1586, død 7. juli 1647) var en framtredende puritansk leder i den amerikanske kolonitiden. Han grunnla Connecticut-kolonien etter å ha havnet i strid med de puritanske lederne i Massachusetts. Han var kjent som framstående taler og fremmet allmenn kristen stemmerett.

I dag blir han benevnt som «far av Connecticut», og han var en framstående figur i den første utviklingen av kolonitidens New England. Han var en av de fremste predikanter i sin tid, en lærd skribent av kristne emner, den første presten i Cambridge i Massachusetts, en av de første bosette og grunnleggere av både byen Hartford og delstaten Connecticut, og sitert av mange som inspirasjonen for Fundamental Orders of Connecticut, en lovtekst som er fremmet som verdens første skriftlige demokratiske konstitusjon som etablerte et representativ styre.Connecticut , History of the USA.

 Liv og virke 
Thomas Hooker var sannsynligvis født ved Marefield eller Birstall i Leicestershire, og gikk på skole ved Market Bosworth.Bremer, Francis J.: Webster, Tom (2006): Puritans and Puritanism in Europe and America: a comprehensive encyclopedia, oppslagsord Thomas Hooker, ABC-CLIO. 2006. ISBN 9781576076781, s. 130 Han fikk sin utdannelse ved Emmanuel College ved Universitetet i Cambridge i 1608. En gang rundt 1626 ble han lærer ved Chelmsford-katedralen, men i 1929 begynte erkebiskop William Laud å sette begrensinger for frilynte kirkefolk og Hooker ble tvunget til å gå av. Hans lederskap av puritanske sympatisører førte til at han ble innkalt til kirkeavhør, men istedenfor å adlyde flykter Hooker til Rotterdam i Nederlandene, og derfra utvandret han til Massachusetts Bay-kolonien om bord på skipet «Griffin».«Hooker, Thomas (1586-1647)» i: Encyclopedia of World Biography. 1998.

Hooker kom til Boston og bosatte seg i Newtown (senere omdøpt til Cambridge hvor han ble prest i kirken der. Stemmeretten i Massachusetts var begrenset til freemen, «frie menn», det vil si menn som var fri i den forstand at de ikke hadde skyld eller tjenerforhold til andre, eksempelvis til de som hadde betalt reisen for dem, hvilket de kunne være underlagt et arbeidsforhold i et antall år, omtrent som leilendinger, og samtidig de som var blitt formelt gitt tillatelse til å delta i menigheten etter et detaljert forhør om deres religiøse oppfatning for å forhindre at kjettere eller dissentere fikk delta. Hooker var derimot uenig i denne begrensningen i stemmeretten, noe som førte ham på kant med den innflytelsesrike pastor John Cotton. Grunnet denne konflikten ledet Hooker og presten Samuel Stone en gruppe på rundt 100 menneskerLucas, Beverly Johnson (August 2002): «History in houses: the Butler-McCook house and garden in Hartford, Connecticut» i: The Magazine Antiques, ss. 88–96 i 1636 ut av kolonien og grunnla en ny bosetning ved Hartford, oppkalt etter Stones fødested: Hertford i England.Walker, George Leon, Thomas Hooker (1891): Preacher, Founder, Democrat, Dodd, Mead and Company, s. 97 Det ble opprettelsen av Connecticut-kolonien.

Hooker ble mer aktiv i det politiske liv i Connecticut. Den lovgivende forsamling som representerte Wethersfield, Windsor og Hartford kom sammen i mai 1638 for å sette sammen en skriftlig konstitusjon eller lovverk for å kunne etablere en regjering for samveldet. Hooker holdt preken ved åpningsseremonien i kirken i Hartford den 31. mai hvor han erklærte at «autoritetens grunnleggelse er lagt i den frie enighet til folket.»Hooker, Thomas, forelesning gitt ved First Church, Hartford, Connecticut, den 31. mai 1638, sitert i Walker, George Leon (1891): Thomas Hooker: Preacher, Founder, Democrat, Dodd, Mead and Company, s. 125 Den 14. januar 1639 kom frie menn fra disse bosetningene sammen og stadfestet Fundamental Orders of Connecticut som John Fiske har kalt for «den første skriftlige konstitusjon kjent i historien som skapte en regjering. Den markerte begynnelsen på det amerikanske demokrati som Thomas Hooker fortjener mer enn noen annen mann å bli kalt for dens far. Regjeringen til De forente stater i dag er i lineær avstamming nærmere beslektet til denne i Connecticut enn til noen av de andre tretten kolonien.»Fiske, John (1889): Beginnings of New England, or the Puritan Theocracy in Its Relation to Civil and Religious Liberty, Houghton Mifflin Company, the Riverside Press, Cambridge, ss. 127–28.

Thomas Hooker døde under en «epidemisk sykdom» i 1647 i en alder av 61 år. Stedet for hans grav er ukjent, skjønt det er antatt at han er gravlagt i Hartfords gamle gravlund. Ettersom det ikke finnes noe portrett av ham, er statuen som står foran Hartfords Old State House formet etter likheten av hans etterkommere. Byen Hartford er i dag ikke uten humor. Hvert år feires «Hooker Day» med en «Hooker Day Parade», og tskjorter er å få kjøpt i Old State House slår fast at «Hartford was founded by a Hooker», det vil si, «hooker» er også et annet ord for en hore.Hartford Day Parade  , Hartford.com

 Verker (utvalg) 
 The Application of Redemption (1659). Ames, Iowa (USA): International Outreach. 2008. s. 450. ISBN 9781892838155.
 A Brief Exposition of the Lord's Prayer (1645). Whitefish, MT (USA): Kessinger Publishing. s. 92. ISBN 1436719224.
 An Expostion of the Principles of Religion (1645).
 The Poor Doubting Christian Drawn to Christ (1629). Whitefish, MT (USA): Kessinger Publishing. s. 24. ISBN 0766168980.
 The Saint's Dignity and Duty (1651). Whitefish, MT (USA): Kessinger Publishing. s. 262. ISBN 0766169464.
 The Soul's Exaltation (1638). Whitefish, MT (USA): Kessinger Publishing. s. 314. ISBN 0766167992.
 The Soul's Ingrafting into Christ (1637).
 The Soul's Preparation for Christ: Or, A Treatise of Contrition, Wherein is discovered How God breaks the heart, and wounds the Soul, in the conversion of a Sinner to Himself The Soul's Preparation for Christ (1632). Ames, Iowa (USA): International Outreach. 1994.
 A Survey Of The Summe Of Church-Discipline: Wherein The Way Of The Churches Of New England Is Warranted Out Of The Word (1648). Whitefish, MT (USA): Kessinger Publishing, LLC. s. 646. ISBN 0766169251.

 Referanser 

 Eksterne lenker 
 Thomas Hooker , artikkel ved Alice Porter, først utgitt i Connecticut Magazine, juli-august 1906

Kategori:Fødsler i 1586
Kategori:Dødsfall i 1647
Kategori:Personer fra distriktet Harborough
Kategori:Personer fra distriktet Hinckley and Bosworth
Kategori:Tidlige amerikanske kolonister
Kategori:Sakprosaforfattere fra USA